Source: https://www.najpravo.sk/clanky/upravu-odporovatelnych-pravnych-ukonov-nebude-ustavny-sud-preskumavat.html
Timestamp: 2020-07-07 08:34:36+00:00
Document Index: 17438390

Matched Legal Cases: ['súd ', 'súd ', 'súd ', '§ 42', 'súd ', '§ 42', 'súd ']

Úpravu odporovateľných právnych úkonov nebude ústavný súd preskúmavať | Články | Najprávo.sk - najlepší právny poradca
1.7. 2015, 18:48 | najpravo.sk
Okresný súd Žilina sa obrátil na jar minulého roku na Ústavný súd SR s návrhom na vyslovenie nesúladu ustanovenia § 42a Občianskeho zákonníka s Ústavou SR, konkrétne s článkom 20 ods. 1 a 4 a Dodatkovým protokolom k Dohovoru o ochrane ľudských práv a základných slobôd, konkrétne s jeho článkom 1 ods. 1.
Okresný súd v návrhu uviedol, že vzhľadom na skutočnosť, že súdy vykladajú § 42a OZ a aplikujú ho tak, konkrétne pojem „vymáhateľná pohľadávka", ako je to vyššie uvedené, umožňujú byť procesne úspešnej aj tej osobe, ktorá o existencii pohľadávky nepredložila žiaden relevantný dôkaz a úspešný žalobca má navyše právo na náhradu trov konania. Keďže súd nepotrebuje (nie je povinný) skúmať skutočnú existenciu pohľadávky a ani neumožní účastníkovi preukázať, že pohľadávka neexistuje, žalovaný ani nemá inú možnosť, ako preukázať nedôvodnosť podanej žaloby.
Podanie okresného súdu bolo odmietnuté
Dnes 1. júla 2015 na neverejnom zasadnutí pléna Ústavného súdu SR vo veci vedenej pod sp. zn. PL. ÚS 39/2015 bol návrh Okresného súdu Žilina na začatie konania o vyššie uvedenom súlade právnych predpisov odmietnutý ako zjavne neopodstatnený.